stanford-oval/wikipedia huggingface dataset:
סקובי-דו! פיראטים אהוי!
עלילה

בזמן יצירת מפת כוכבים במשולש ברמודה, ספינתו של האסטרוקרטוגרף רופרט גרסיה מותקפת על ידי שודדי רפאים בראשות קפטן זקן-בואש. גרסיה מסתתר מהם בהצלחה, אך הפיראטים מטביעים את ספינתו, חוטפים את הצוות שלו ומשאירים אותו נסחף בים.
זמן מה לאחר מכן, פרד ג'ונס מפנק את חבריו של "מסתורין בע"מ" בשייט מסתורי שאורגן על ידי הוריו סקיפ ופגי ליום הולדתו. בזמן שהם מתכוננים לעלות על הספינה, שאגי רוג'רס וכלבו סקובי-דו נתקלים באדם מסתורי בגלימה לפני שהם ושאר החבורה פוגשים את מנהלת השייט סאני סנט קלאוד וקפטן קרות'רס. כשההפלגה יוצאת לדרך, חבורת "מסתורין בע"מ" פותרת במהירות את כל התעלומות שסנט קלאוד הקימה, ומתסכלת את הנוסעים האחרים. עד מהרה הם מצילים את גרסיה, שמזהיר אותם מפני הפיראטים. בעוד חברי "מסתורין בע"מ". מניחה שזה עוד אחד מהתעלומות של סנט קלאוד, הם בוחרים לא להסתבך. בעקבות זאת, מיליארדר אקסצנטרי בשם ביף וולינגטון מגיע על תרמיל ריחוף כדי לתדלק כדי שיוכל לחדש את הניסיון שלו לקבוע שיא עולמי בנסיעות סילון ברחבי העולם.
מאוחר יותר באותו לילה, החבורה משתתפת במסיבת ארוחת ערב תחפושות, שבמהלכה מתגלה האיש בעל הגלימה כ"מר מיסטריו", מהפנט מפורסם. הוא בוחר בשאגי וסקובי לשמש כמתנדבים להופעה שלו, אבל הקהל נופל בטראנס שלו במקום זאת. הוא מבטל את ההיפנוזה ועוזב לפני שהפיראטים של זקן-בואש תוקפים את הספינה, גורמים לנוסעים להיעלם ולחטוף את הוריו של פרד לפני שנסוגים להטביע את הספינה. כשהבינו שהם הסתבכו בתעלומה אמיתית, חברי "מסתורין בע"מ" מוצאת את גרסיה ונמלטים בהריסות הספינה. החבורה עוקבת אחר שביל זוהר שהפיראטים השאירו מאחור לאי בודד, שם הם מוצאים נמל סודי ואת הספינה של גרסיה לפני שהפיראטים לוכדים אותם. זקן-בואש מסביר שהוא מתכוון למצוא את מקור הכוח של משולש ברמודה, מטאור שנפל לכדור הארץ לפני 200 שנה, אך זקוק לעזרת אסטרוקרטוגרף כדי למצוא אותו. כשהוא מאלץ את גרסיה לעזור לו, הפיראטים מתאחדים את חברי "מסתורין בע"מ" עם סקיפ השבוי, שמגלה שהוא טעה בגרסיה ולא מצא אף אחד אחר מהספינה מאז חטיפתו.
בסופו של דבר, הפיראטים מגיעים ללב המשולש ונתקלים ברוחות הרפאים של קורבנותיו בעבר לפני שהם משתמשים במנוף כדי לחפור את המטאור. בתוך כך, הכנופיה מחליקה את קשריה וראשה אל מתחת לסיפון, שם הם מוצאים שציוד מודרני משמש להקרנת אשליות של רוחות הרפאים. באמצעות הציוד הם מהנדסים מלכודת עבור הפיראטים. כשהכניעה אותם, החבורה חושפת את זקן-בואש בתור וולינגטון, עמיתו הראשון בתור מיסטריו, ושאר הפיראטים בתור הנוסעים הנותרים בספינת השייט והצוות של גרסיה, בין היתר. מיסטריו מגלה שהוא היפנט את כולם כדי לסייע לו בהחזרת המטאור, שהוא מגלה שהוא עשוי מזהב טהור. פתאום מתרחשת תגובה טקטונית. בהסקת המטאור היה קשור אליו, החבורה מחזירה אותו לים לפני שהפליגה למקום מבטחים.
לאחר מכן, החבורה ציוותה על הגיליון של מיסטריו לחזור הביתה ולהכניע אותו ואת וולינגטון בזמן שקרוטרס מתקשר לרשויות כדי להבטיח שהשניים ייעצרו עם הגעתם.
דמויות ומדבבים

קייסי קאסם בתור נורוויל "שאגי" רוג'רס
פרנק ולקר בתור פרד ג'ונס, סקובי-דו
מינדי קון בתור ולמה דינקלי
גריי דליסל בתור דפני בלייק
רון פרלמן בתור קפטן זקן-בואש / ביף ולינגטון
פרדי רודריגז בתור רופרט גרסיה
טים קונוויי בתור סקיפ ג'ונס
אידי מקלורג בתור פגי ג'ונס / מלח-ים סאלי
קטי נג'ימי בתור סאני סנט קלאוד
ארסניו הול בתור קפטן קרוטרס
דן קסטלנטה בתור רגל-עץ וולי / מר מיסטריו
הערות שוליים

↑  "Scooby-Doo! Pirates Ahoy!". 19 בספטמבר 2006 – via Amazon. {{cite web}}:  (עזרה)
פוספומיצין

| --- | --- |

מבנה כימי של פוספומיצין
 שם IUPAC
 [(2R,3S)-3-methyloxiran-2-yl]phosphonic acid
 שמות מסחריים בישראל
 Monuril, Monurol, Ivozfo,
 נתונים כימיים
 כתיב כימי:  C3H7O4P 
 מסה מולרית:  138.059 גרם למול
 נתונים פרמוקוקינטיים
 זמינות ביולוגית:  30%–37% (דרך הפה, פוספומיצין טרומטאמין); משתנה עם צריכת מזון
 מטבוליזם:  אין
 זמן מחצית חיים:  5.7 שעות (ממוצע)
 הפרשה:  כלייתית, ללא שינוי
 בטיחות
 מעמד חוקי:  מרשם בלבד
 סיכון לתלות:  לא קיים
 דרכי מתן:  דרך הפה
 מזהים
 מספר CAS:  23155-02-4
 PubChem:  446987
פוספומיצין (באנגלית: Fosfomycin) היא תרופה אנטיביוטית. היא משמשת בעיקר לטיפול בדלקת בדרכי השתן כתוצאה מזיהום חיידקי, ולעיתים, גם לטיפול בזיהומים בהערמונית. התרופה זמינה במתן פומי ותוך ורידי.
היסטוריה

פוספומיצין (בעבר פוספונומיצין) התגלתה על ידי מאמצים משותפים של חברת Merck ושל חברת Compañía Española de Penicilina y Antibióticos (CEPA). היא נמצאה לראשונה על ידי סריקת תרביות קרקעיות של Streptomyces fradiae שבודדו מן האדמה.
ייצור סינתטי של פוספומיצין בהיקף גדול הושג לראשונה על ידי יצירת אפוקסיד של חומצה ציס-פרופנילפוספונית.
שימוש רפואי

פוספומיצין משמשת לטיפול בזיהומים חיידקיים בשלפוחית השתן וכן בזיהומים בדרכי השתן (Urinary Tract Infections, UTIs), שם היא ניתנת בדרך כלל כמנה יחידה דרך הפה.
פוספומיצין, במתן פומי, אינה מומלצת לילדים מתחת לגיל 12.
פוספומיצין, במתן תוך-ורידי, זוכה לשימוש עולה בטיפול של זיהומים חיידקים שפתחו עמידות נגד תרופות אנטיביוטיקה אחרות. בעיקר, היא משמשת כתרופה גיבוי במאגר האנטיביוטיקה בשביל למנוע עמידות וכדי לנצל את הפעילות הסינרגטית שלה עם תרופות אנטי-מיקרוביאליות אחרות.
התרופה אינה מומלצת לטיפול בזיהום כליות.
מינון יומי למבוגר נע בין 2-3 גרם. כאשר ניתנת בעירוי מתמשך, מנת העמסה של פוספומיצין 3 גרם ואחריו מינון יומי של 2-3 גרם. עירוי מתמשך מוצע בחולים עם תפקוד כליות תקין.
מנגנון פעולה

פוספומיצין נקשרת לאנזים פירוביל טרנספראז (pyruvyl transferase), ומונעת את תהליך הסינתזה של דופן התא בחיידק. פוספומיצין היא בקטריוצידית (קוטלת חיידקים).
פוספומיצין פועלת באמצעות עיכוב תהליך הביוגנזה של פפטידוגליקן בדופן התא החיידקי. היא מעכבת את האנזים ששמו המלא הוא UDP-N-acetylglucosamine-3-enolpyruvyltransferase, הידוע גם בכינויו MurA. אנזים זה מזרז את השלב הקריטי בביוסינתזה של פפטידוגליקן, ומרכיב פוספואנולפירובט (PEP) ההידרוקסיל על גבי הקצה 3' טרמינלי של UDP-N-acetylglucosamine. תוצר הפירובט יוצר את הגשר המחבר בין רכיב הגליקן לבין הרכיב הפפטידי בפפטידוגליקן. פוספומיצין היא אנלוג של PEP, ומעכבת את MurA באמצעות אלקילציה של שארית ציסטאין באתר הפעיל (Cys 115 באנזים MurA של החיידק Escherichia coli).
למרות השם המסתיים ב-omycin, פוספומיצין אינה משתייכת לקבוצת המקרולידים (כגון אריתרומיצין), אלא לתרופה אנטיביוטית ממשפחת הפוספונטים (Phosphonates).
תופעות לוואי

לתרופה יש שכיחות נמוכה של תופעות לוואי מזיקות, אך לעיתים ניתן למצוא תופעות לוואי הכוללות שלשול, בחילה, כאב ראש, וזיהומים אופורטוניסטים כגון פטרת הנרתיק.
תופעות לוואי חמורות עשויות לכלול אנפילקסיס ושלשול הקשורים לחיידק Clostridioides difficile.
בטיחות במהלך הריון והנקה

פוספומיצין היא בקטגוריה B של בטיחות בהריון, ואין עדות על נזק לאם ולעובר בזמן הריון.
פוספומיצין מופרשת בחלב אם, ואינה מומלצת במהלך הנקה (אם כי מנת פוספומיצין אחת בזמן הנקה נראית בטוחה).
פעולה סינרגיסטית

מתן פוספומיצין יחד עם אנטיביוטיקה נוספת מפחית את הסיכון לפיתוח עמידות חיידקית. פוספומיצין פועל באופן סינרגיסטי עם אנטיביוטיקות רבות אחרות, כולל אמינוגליקוזיד, קרבפנם, צפלוספורין, דפטומיצין, ואוריטוואנצין (oritavancin).
עמידות

התפתחות עמידות חיידקית במהלך הטיפול היא תופעה שכיחה ולכן הופכת את הפוספומיצין כלא מתאימה לטיפול ממושך בזיהומים חמורים. מרשם של פוספומיצין יחד עם לפחות תרופה פעילה אחרת מפחית את הסיכון לפיתוח עמידות לחיידקים.
לקריאה נוספת

מדריך התרופות של קופ"ח כללית, עבור מונורול. https://www.clalit.co.il/he/medical/pharmacy/Pages/medicines.aspx?idd=7216
הערות שוליים

↑  Sanjay S. Patel, Julia A. Balfour, Harriet M. Bryson, Fosfomycin Tromethamine, Drugs 53, 1997-04-01, עמ' 637–656 doi: 10.2165/00003495-199753040-00007
↑  MONURIL SACHETS 3G, Drugs.com (באנגלית)
↑  https://reference.medscape.com/drug/monurol-fosfomycin-342560#6
נירה תובל

| --- | --- |

 לידה:  1961 (בת 64 בערך) תל אביב 
 מדינה:  ישראל 
 מקום מגורים:  תל אביב.
 פעילות בולטת:  סופרת, מרצה, מנחה, מובילה מיזמי תרבות וחברה.
 השכלה:  לימודי תואר ראשון בכלכלה ומנהל עסקים, אוניברסיטת בר־אילן.
 תפקיד:  מנכ"לית אגודת הסופרות והסופרים העברים בישראל.
 
נירה תובל (26 באפריל 1961) היא סופרת ישראלית, מנכ"לית אגודת הסופרות והסופרים העברים בישראל, מרצה, מנחה, ומפיקה מיזמי תרבות וחברה.
ביוגרפיה

נירה תובל נולדה ב־26 באפריל 1961 בתל אביב, בת לבתיה ומשה מתתיהו. משפחת אביה נמלטה בעקבות עליית הבולשביקים מרוסיה לאוזבקיסטן, ומשם בשנת 1932 לאפגניסטן. בשנת 1934 עלתה המשפחה לישראל והקימה מפעל יציקות לחץ של מתכות, שבו בין היתר ייצרו פצצות למחתרות האצ"ל והלח"י, לפלמ"ח, ועם קום המדינה לתעשיות הביטחוניות.
בילדותה התגוררה המשפחה שנים אחדות בכפר שמריהו, ואז חזרה לתל אביב. את לימודיה התיכוניים סיימה תובל בתיכון עירוני ג' (צייטלין) במגמה ספרותית (1979), ולאחר לימודיה, במסגרת שירות לאומי (1980-1979), שירתה במוסד של עליית הנוער "ימין אורד" בשיפולי הכרמל, בתפקיד מדריכה, מורה וספרנית.
בשנת 1981 החלה לעבוד כמרצה לבנקאות כללית ואשראי, במרכז ההדרכה של בנק דיסקונט בתל אביב, ולמדה לתואר ראשון בכלכלה ומנהל עסקים באוניברסיטת בר־אילן (1983-1981). בשנת 1989 פרשה מהעבודה בבנק לטובת ניהול כספים וסיוע בעסק המשפחתי, חברה לאספקה טכנית, שבו עבדה עד שנת 2015. לצד עבודתה בעסק המשפחתי, החלה בכתיבת הרומן הראשון שלה, "אמונה עיוורת". בשנים הבאות כתבה, ערכה והפיקה כ-15 ספרים.
כמו כן יזמה מפגשי סופרים ומשוררים בביתה, בבתי סופרים, בספריות, במתנ"סים ובמוסדות ציבור ברחבי הארץ, בהם בית הסופר בתל אביב, בית יד לבנים ברעננה, בית העם ברשפון, המרכז הקהילתי בכוכב יאיר, הספרייה בערד, מתנ"ס קצרין ברמת הגולן, בבית אומן בעין הוד, בקיבוץ מחניים בגליל העליון וכן בבית המוזיאון של תיאודור ומרים זיבנברג, ברובע היהודי בעיר העתיקה בירושלים.
ב-2011 הוצעה לה משרת דוברת אגודת הסופרות והסופרים העברים בישראל. במהלך עבודתה שימשה בהתנדבות גם כיועצת התקשורת של האגודה. בין השנים 2015-2012 הייתה אחראית מטעם האגודה לשיבוץ סופרים בפריפריה במיזם ימי תרבות של מפעל הפיס. על פעליה וקידום יוזמות התרבות של האגודה קיבלה ביולי 2015 את עיטור "קסת הזהב".
בשנת 2017 כיהנה כממלאת מקום מנכ"ל האגודה, ובשנת 2021 מונתה למנכ"לית אגודת הסופרות והסופרים העברים בישראל. האגודה מנוהלת על ידי ועד בראשותו של צביקה ניר' יו"ר האגודה.
פעילותה של נירה תובל כמנכ"לית האגודה כוללת הפקה של כמאה אירועי תרבות והשקות ספרים בשנה, בשילוב סופרים, משוררים, קריינים, שחקנים, אמנים ומוזיקאים, שיתופי פעולה עם רשויות מקומיות, מוסדות אקדמיה וגופי תרבות ברחבי הארץ, הוצאה לאור של כתב העת "מאזנים" (דו־ירחון בראשותה של ד"ר דורית זילברמן), תפעול ארכיון גנזים (בראשותה של אדיבה גפן), ניהול בניין בית הסופר, הפעלת ירידי ספרים, סדנאות כתיבה, תחרויות כתיבה ארציות, ארגון הענקת פרס ברנר לצד מנהל הפרס מאיר עוזיאל, אירוח משלחות סופרים מחו"ל, קידום משוררים צעירים, תמיכה בסופרים במצוקה, ומפגשי שיח ספרותי ברחבי הארץ.
פעילות קהילתית

בשנת 2008 הפיקה תובל מפגשי אמנים וקהל בשיתוף עיריית רעננה ומפגש משוררים-הורים-ילדים בין עולים חדשים וותיקים בעברית, צרפתית, אנגלית וספרדית, שבו קראו שירים בשפת המקור ובתרגום לעברית; יזמה הרצאות בבתי ספר בענייני ספרות, סדרת הרצאות להורים וילדים על טקסי התבגרות בתרבויות שונות, והרצאות בבתי דיור מוגן ובמועדוני ויצו, על אזכורים ביוגרפיים בספרות. הפיקה מחזה למיגור אלימות בקרב בני נוער בהשתתפות כמאה בני נוער בחטיבת הביניים "השרון" ברעננה, הנחתה סדנאות כתיבה לבני נוער וילדים בספרייה העירונית ברעננה, ובשנת 2009 נתבקשה על ידי מרים פרינץ, מנהלת הספריות, להוביל תחרות כתיבת סיפורי ילדים המשולבת בסדנת כתיבה, והפיקה את הספר "רעננה - כמו סיפור ילדים" בעקבות מיזם התחרות. משנת 2014 שולבה פעמים אחדות במיזמים התנדבותיים ברעננה, לימדה תלמידים מנהיגות וכתיבה, ובגמר הפרויקט הפיקה איתם את הספר "חלומו של מנהיג".
משנת 2010 ועד שנת 2024 פעלה למען ילדים ונוער במצוקה בכפר הילדים "אמונה" בעפולה ובפנימיית "בית הצייר" בירושלים, גייסה משאבים לרכישת ציוד והפיקה עבורם קבוצות כתיבה בהנחיית סופרים.
בשנת 2016 חברה לרן פקר, שעמד בראש "ארגון ידידות צהלה", והקימה את מיזם "משוררים למען נוער בסיכון". במופע שהפיקה עם המוזיקאים עופרה כהן ורמי שולר בשיתוף עיריית הרצליה בבית חיל האוויר, בניהולו המוזיקלי של קובי אשרת, בוצעו שירי משוררים, בהם יוסי שריד, רוני סומק, מיכל סנונית ויהודה אטלס. הכנסות האירוע היו קודש לארגון.
עד 2024 הייתה נירה תובל חברה ב"תא סופרי הרצליה", שיזמה ד"ר אורה עשהאל, המאגד את תושבי העיר שעיסוקם בכתיבה לענפיה, לשם פיתוח קשרים ספרותיים וחברתיים.
חיים אישיים

נירה תובל היא אם לשלושה, מתגוררת בתל אביב. בין השנים 1983–2015 הייתה נשואה לזיו תובל, מנהל פרויקטים, אבי ילדיה, והמשפחה התגוררה ברעננה.
בשנת 2006 השתלמה תובל בשיטת טיפול בטראומה P.E.A.T באיסטנבול, טורקיה, בשנים 2008-2007 בשיטת הטיפול קרניוסקראל במכללת מהות, היחידה ללימודי חוץ באוניברסיטת בר־אילן, בשנים 2014–2015 בקורס לתקשורת ומנהיגות בחברת לנדמרק בהרצליה פיתוח.
ספריה

"אמונה עיוורת", רומן ארכאולוגי, הוצאת פראג, 2005.
"אהבה רגילה", שירה, הפיל הוורוד, 2010.
"מכתבים לאשכול", רומן היסטורי מקורי, חממה ספרותית, סטימצקי, 2011.
"מאה שנים של ברכות", ציורים: ארנון רותם, ספרי אודם, 2012.
"נטע עולה לכתה א'", ספר ילדים, יוסי שדה ונירה תובל, טיקטקתי הוצאה לאור, 2021
"נשים הגונות", סאגה משפחתית, עריכה: אילן שיינפלד, ספרי אודם, 2021.
עריכה והפקה

"איש חסיד היה", אנתולוגיה לזכרו של ר' אהרן שרפר, משה מתתיהו, מכון הר ברכה, 2002.
"גרניט-דרך חיים", אוטוביוגרפיה, חיים גרניט (גרינברג), הוצאת ספרים ע. נרקיס הרצליה, 2003.
"בימי שלוט הכורת", אוטוביוגרפיה, עוזר ליברס, 2003.
"דוד שלום", אוטוביוגרפיה, דוד שלום, ספרי אודם, 2005.
"החיים כדוד", אוטוביוגרפיה, דוד גרוקוף-גופר, 2007.
"האופניים שהצמיחו כנפיים", ד"ר יהושע אריאלי, ספרי אודם, 2014.
"על כנפי הרוח", אוטוביוגרפיה, גרשון שנון (שטונצייגר), 2017.
"בלילה ההוא עמד אבי", שירה, יעקב ברעם, ספרי אודם, 2019.
"אמת בת חורין", אסופה מקוונת של קטעי שירה ופרוזה, בהשראת יצחק מאיר, טיקטקתי הוצאה לאור, 2023.
לקריאה נוספת

יוסף כהן-אלרן, ביוגרפיה בדויה, באתר News1 מחלקה ראשונה, 13 באוגוסט 2012
"אדריכלות ספרותית", יקום תרבות, ד"ר משה גרנות, על הספר "נשים הגונות", 7 ביולי 2021.
"טעם של עוד", מב"ע, פרופ' זיוה שמיר, על הספר "מכתבים לאשכול", 16 במרץ 2023.
ערב שירה בהנחיית נירה תובל נערך ב-2 בנובמבר 2011, בבית המוזיאון של תיאודור ומרים זיבנברג, ברובע היהודי בירושלים, באתר מקור ראשון כתבה על הבית ובעליו, ‏18 במרץ 2021.
הערות שוליים

↑  משה מתתיהו, חייו ופועלו 1932–2025. צילום ועריכה: אסף סלע.
↑  הענקת אות קסת הזהב התשע"ה לנירה תובל, באתר חדרים, ‏6 ביוני 2015
↑  אודות אגודת הסופרים, באתר אגודת הסופרים והסופרות העברים בישראל.
↑  אירועים באגודת הסופרות והסופרים העברים בישראל, באתר פייסבוק.
↑  כתב העת הספרותי "מאזנים", באתר אגודת הסופרות והסופרים העברים בישראל.
↑  "גנזים אגודת הסופרים", באתר אגודת הסופרות והסופרים העברים בישראל.
↑  פרצוף הוצאה לאור, רוני גולדמן.
↑  תוכנית צהלה נוסדה בשנת 1992, על ידי תא"ל במיל רן פקר, באתר אלומה.
↑  משוררים ואמנים למען הנוער, עיריית הרצליה, 22 במרץ 2016.
↑  מתוך מיזם "משוררים למען נוער בסיכון", 29 ביולי 2018, "מוכה" מילים: רוני סומק לחן ועיבוד: רמי שולר.
↑  "תא סופרי הרצליה", באתר המאגד את תושבי העיר שעיסוקם בכתיבה.
↑  נטע עולה לכיתה א'-יוסף שדה ונירה תובל, באתר טיקטקתי הוצאה לאור, ‏2021
↑  "אמת בת חורין" אסופה, ייזום והפקה נירה תובל, טיקטקתי הוצאה דיגיטלית לאור, 2023
| --- | --- |
בקרת זהויות :  NLI: 987007524162405171  PLWABN: 9814033415605606  BnF: cb16573804m (data)  ISNI: 0000 0000 4413 2997  LCCN: no2005082378  VIAF: 51426710   WorldCat (עם VIAF): 51426710 
נירה תובל מנחה אירוע השקת ספרי ילדים בבית תאו בהרצליה פיתוח.
בעל עסק זעיר

בעל עסק זעיר מוגדר בפקודת מס הכנסה כיחיד תושב ישראל, המפיק הכנסה מעסק או ממשלח יד, שמחזור עסקאותיו בשנה אינו עולה על סכום הקבוע בפקודה, ונרשם אצל פקיד השומה כבעל עסק זעיר. בעל עסק זעיר זכאי להקלות באופן הדיווח לרשות המסים בישראל בעניין מס הכנסה.
היסטוריית חקיקה

החוק הוצע לראשונה על ידי אריאל קלנר והונח על שולחן הכנסת העשרים ושלוש בנובמבר 2020. החוק הוגש פעמים נוספות בכנסת הבאות אך לא התקדמו הליכי החקיקה. הפרק העוסק בבעל עסק זעיר נוסף לפקודת מס הכנסה בתיקון מס' 265 לפקודה שתחילתו ב-1 בינואר 2024. דברי ההסבר להצעת החוק נימקו את הצורך בה:
מגזר העסקים הקטנים הוא מגזר רחב ומגוון, הכולל עסקים במגוון תחומי פעילות, בהיקפים משתנים ובצורות התארגנות שונות. בשנים האחרונות, הצטרפו למגזר זה עסקים זעירים רבים. החובות לפי דיני מס הכנסה, שחלות על כלל סוגי העסקים, מכוונות לוודא את נכונות הדיווחים ותשלום המיסים כנדרש. בחלק גדול מהמקרים אין הבדל משפטי ותפעולי בין עוסקים זעירים לעוסקים גדולים יותר. כך, מרבית החוקים, התקנות והכללים השונים שחלים על עוסקים גדולים חלים גם על עוסקים זעירים. כידוע, הרגולציה, לצד היותה כלי חשוב להבטחת הסדר הציבורי, מייצרת גם סרבול ועומס בירוקרטי, העלולים להיות מכבידים במיוחד בעבור עסקים זעירים. קשיים אלה עלולים לגרום בטווח הארוך לירידה בצייתנות שנובעת מחוסר הבנה או חוסר יכולת (כלכלית או ארגונית).

...

כדי להקל על עוסקים אלה, הוועדה לסיוע לעוסקים זעירים בחנה מספר רב של חלופות, ולבסוף המליצה על מודל מיסויי ייחודי בעבורם אשר יקל עליהם באופן משמעותי המודל מורכב הן משינוי בשיטת התרת ההוצאות, בהתבסס על מודל כלכלי, והן על שינוי תפיסה ברשות המיסים בהיבט התפעולי, שמפשט במידה ניכרת את הרגולציה והבירוקרטיה על עסקים אלה. כל זאת, כדי שיוכלו למצות את זכויותיהם ולמלא את חובותיהם באופן עצמאי ובדרך פשוטה ונגישה.'"`UNIQ--ref-00000003-QINU`"'
כצעד משלים לתיקון הפקודה, ב-4 בנובמבר 2024 אישרה ועדת הכספים את תקנות מס הכנסה (פטור מהגשת דין וחשבון) (תיקון מס' 2), התשפ"ד-2024, הפוטרות בעל עסק זעיר מהגשת דו"ח שנתי לפקיד השומה.
הוראות החוק

בעל עסק זעיר הוא יחיד שסך הכנסותיו אינו עולה על סכום הקבוע בפקודה, שהוא (נכון לשנים 2024, 2025) 120,000 ש"ח, ונרשם אצל פקיד השומה כבעל עסק זעיר. הוא יכול להיות עוסק מורשה או עוסק פטור לעניין מס ערך מוסף (מע"מ).
בעל עסק זעיר מחשב 30% מהכנסתו השנתית כהוצאה מוכרת ואינו נדרש להציג פירוט הוצאות. הקלה זו לא תינתן למי שמתקיים בו אחד מהתנאים הבאים:
פקיד השומה רשאי לפטור בעל עסק זעיר ממקדמות מס הכנסה, ובלבד שסבר שהתועלת מגביית המקדמות מאותו בעל עסק נמוכה, בהתחשב בסכום המס שצפוי שישלם ובסיכון שלא יהיה ניתן לגבות את המס בסוף השנה.
בעל עסק זעיר שמתקיימים בו התנאים המפורטים בתקנות מס הכנסה (פטור מהגשת דין־וחשבון), התשמ"ח–1988, פטור מהגשת דו"ח שנתי לפקיד השומה.
הערות שוליים

↑  גד ליאור,'"`UNIQ--nowiki-00000000-QINU`"'הצעה: עוסק זעיר לא יצטרך לפתוח תיק במס הכנסה, באתר ynet, 6 בספטמבר 2020
↑  חוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג-2023, ס"ח 3045 מ-31 במאי 2023
↑  גד ליאור,'"`UNIQ--nowiki-00000008-QINU`"'ההקלות לבעלי עסקים זעירים נכנסות לתוקף: לא יידרשו להגיש דוח שנתי מלא, באתר ynet, 4 בנובמבר 2024
↑  '"`UNIQ--nowiki-0000000A-QINU`"'תקנות מס הכנסה (פטור מהגשת דין-וחשבון), התשמ"ח–1988, ספר החוקים הפתוח, באתר ויקיטקסט
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
מיכאל ברור

| --- | --- |

 לידה:  27 בנובמבר 1862 ה' בכסלו תרכ"ג קאלוש, הרפובליקה הפולנית השנייה 
 פטירה:  6 בינואר 1949 (בגיל 86) ט' בטבת תש"ט ישראל 
 מקום קבורה:  בית העלמין בשכונת שערי צדק 
 זרם ספרותי:  ביוגרפיה, מחקר
 צאצאים:  אברהם יעקב ברור 
 חתימה:   
 
מיכאל הכהן בְּרָוֶר (לעיתים ברוור או בראוור; 27 בנובמבר 1862, ה' בכסלו ה'תרכ"ג – 6 בינואר 1949, ט' בטבת ה'תש"ט) היה סופר יהודי גליציאני.
ביוגרפיה

נולד לבריינא ומשה בקאלוש, התחנך אצל תלמידי רבי יעקב לורברבוים, והיה תלמיד חבר לרבי אריה לייבוש הורוביץ מחבר ספר הרי בשמים. עיקר לימודו היה בספרי קודש וחסידות אך התעסק גם עם ספרות ההשכלה. החל מ-1893 ניהל מבשלת שיכר לפרנסתו. לאחר מלחמת העולם הראשונה החל לעבוד בתנועת המזרחי. חינך את משפחתו בסגנון תורה עם דרך ארץ.
היה נשוי ללאה לבית ציימר והיה אב לחמישה ילדים, שלושה בנים ושתי בנות, ארבעה מתוכם בעלי תואר דוקטור מאוניברסיטת וינה, והחמישית רופאת נשים. הבולט מבניו הוא הסופר והמחנך אברהם יעקב ברור.
פרסם מספר מאמרים ב"המצפה". בזקנתו חיבר שני ספרים לתולדות רבני חסידות זידיטשוב. שני מאמרים נוספים שלו פורסמו כספרים. בנו פרסם בהוצאת מוסד הרב קוק את זכרונותיו יחד עם זכרונות עצמו.
עלה לישראל ב-1925. נפטר בט' בטבת תש"ט. ספד לו בין היתר ר' בנימין.
חיבוריו

פאר יצחק, תולדות רבי יצחק אייזיק מזידיטשוב, דפוס מרגליות, לבוב תרפ"ח; סטמאר תרצ"ח; ירושלים תשכ"ה; ניו יורק תש"י; ירושלים תשכ"ח; ניו יורק תשל"ו; בית הלל, ניו יורק תשמ"ט; עתיקה, ניו יורק תשס"ו; תפארת אבות, ניו יורק תשע"ו.
צבי לצדיק, דברי תורה ותולדות רבי צבי הירש מזידיטשוב, וינה תרצ"א; ירושלים תשל"ב; ניו יורק תשל"ב, תשל"ו, תשמ"ט, תשס"א, תשס"ו.
על סדר השנה, ירושלים תר"פ.
אבן שתייה : או אבן הטועים: חקירה מדעית ע"ד מקום המקדש וכותל המערבי, ירושלים דפוס צוקרמן תר"צ (בספר תוקף את הטענה שאבן השתייה נמצאת בכיפת הסלע)
מיכאל ואברהם יעקב ברור, זכרונות אב ובנו, מוסד הרב קוק ירושלים תשכ"ח, באתר אוצר החכמה
חיבוריו > מאמריו

על חמר חווריין, הארץ, 23 ביוני 1927
טעות סופר, הצופה, 10 ביוני 1938
הערות אחדות, הארץ, 8 בינואר 1926
לשנויי נוסחאות בישראל, עלים לבטוי, תל אביב 1929
תענית אסתר מן התורה מנין?, ההד, שנה יב גיליון ו, עמ' לג, באתר אוצר החכמה
בינה באגדה, ההד, שנה יב, גיליון ח, עמ' ל, באתר אוצר החכמה
לפני מאה שנה, ההד, שנה יב, גיליון י-יא, עמ' ל, באתר אוצר החכמה
חישוב הקץ ורש"י, במישור, נא, ג שבט תש"א, עמ' טז, באתר אוצר החכמה
להסיר דיבה, המודיע, גיליון ז, תל אביב, אב תרצ"ח, עמ' 14- 16, באתר אוצר החכמה (צפייה מוגבלת למנויים)
לקריאה נוספת

ר' בנימין, מזג טוב - מיכאל ברור, כנסת חכמים, ירושלים תשכ"א, עמ' 123–125, באתר אוצר החכמה (צפייה חופשית – מותנית ברישום)
גצל קרסל, לכסיקון הספרות העברית בדורות האחרונים, חלק א, מרחביה 1965, עמ' 340
הערות שוליים

↑  ברור כתב את תולדות רבו והדפיסם תחת השם גבורת ארי בתוך ספר מפי אריה, לבוב תרס"ט
↑  קאלומיא, קול מחזיקי הדת, 24 ביוני 1904
↑  קולומיה, הוצאת ארגון יוצאי קולומיה והסביבה בארץ ובתפוצות, 1972, עמ' 379, באתר אוצר החכמה'"`UNIQ--nowiki-00000002-QINU`"'(צפייה מוגבלת למנויים)
↑  הרב הגאון מסטניסלב, המצפה, 18 ביוני 1909
↑  ר' מיכאל בראוור ז"ל, הארץ, 11 בינואר 1949
↑  מיכאל הכהן בראוור ז"ל, הצופה, 11 בינואר 1949; ר' בנימין,'"`UNIQ--nowiki-00000006-QINU`"'הרב ר' מיכאל בראוור ז"ל - לדמותו, הצופה, 9 בפברואר 1949 אברהם יעקב בראוור,'"`UNIQ--nowiki-00000007-QINU`"'הרב ר' מיכאל בראוור ז"ל - הסופר, הצופה, 9 בפברואר 1949
↑  פאר יצחק, ‏לבוב תרפח, באתר היברובוקס; פאר יצחק תנינא, באתר אוצר החכמה
↑  פאר יצחק, עתיקא, ניו יורק תשס"ו, באתר אוצר החכמה
↑  צבי לצדיק, ‏וינה תרצ"א, באתר היברובוקס
↑  צבי לצדיק, עתיקא, ניו יורק תשס"ו, באתר אוצר החכמה
↑  אבן שתיה, ירושלים תר"ץ, באתר אוצר החכמה
↑  הרב נח בראבר פרסם מאמר נגדי בההד (אדר תרצ"ב) תחת השם חזקת אבן השתייה, הרב ברור הגיב במאמר נוסף: אבן שתיה?, ההד, שנה ז גיליון יט, באתר אוצר החכמה
↑  על הספר ראו: מ. אונגרפלד,'"`UNIQ--nowiki-00000010-QINU`"'זכרונות אב ובנו, הצופה, 20 במאי 1966
| --- | --- |
בקרת זהויות :  NLI: 987007299140305171  GND: 1068638710  ISNI: 0000 0000 6693 7534  LCCN: nr95011348  NTA: 310504910  VIAF: 7279189   WorldCat (עם VIAF): 7279189
נחמן גרשונוביץ

| --- | --- |
אין תמונה חופשית
 מדינה:  ישראל 
 שם עט:  נחמנוביץ, נח יהלום, ג. תבור 
 שפות היצירה:  עברית 
 סוגה:  מתח, אימה
 
נחמן גרשונוביץ (נולד ב-1982) הוא סופר ישראלי חרדי.
ביוגרפיה

גדל בקהילת ברסלב, בצעירותו למד בישיבה קטנה פני משה בבית מאיר אך עזב אותה במהירות, עבר בכמה מוסדות עד שהגיע לבית ספר בכפר חב"ד, בגיל זה החל לעבור ניצול מיני על ידי נפתלי שיינמן, בגיל 15 עבר לישיבתו של הרב בועז נקי, בהמשך עבר לישיבת זוועהיל שם כתב את ספרו הראשון השליח מנבצ'יק, בגיל 18 עבר לאשדוד.
בגיל 23 נישא לרות רייכמן שהייתה בת 16 באותה עת, בתו של חבר בכת של שיינמן.
גרשונוביץ פרסם מספר ספרים תחת שמות שונים כ"נחמנוביץ", "נח יהלום" ו"ג. תבור" בהוצאות שונות (הוצאת פנתר, הוצאת קולמוס ועוד). כמו כן הוא פרסם מאמרים ו"סדרות מתח" בעיקר ברשת האינטרנט, בעיתונים שעה טובה והשבוע, ובירחון זמן. גרשונוביץ פרסם מאמרים בנושאי מדע באתר הידען וסקירות תוכנה באתר ynet.
בינואר 2017 הוציא גרשונוביץ ספר אוטוביוגרפי "הייתי חיית מחמד של השטן", העוסק בסיפור חייו. בספר זה מספר נחמן על ניצול מיני ונישול כלכלי שהתמשך למעלה מ-20 שנה בידי אדם בשם "נפתלי שיינמן" המכונה בספר "הילל בן שחר", על שם דמות מקראית בשם זה. הספר נמכר במהדורה מודפסת וכן במהדורה דיגיטלית אשתו לשעבר רות רייכמן-גרשונוביץ פרסמה את הצד שלה בניצולם על ידי שיינמן בדף הפייסבוק "אני רות".
מבין ספריו > סדרת "הסוכן האוניברסלי 003"

השליח מנבצ'יק, יצא ב-1999 תחת השם נח יהלום.
מאזן אימה, יצא ב-2007.
רעל בבית הלבן, ב-2021.
מבין ספריו > סדרת "ושמחת בחייך"

ושמחת בחייך הראשון - 2001 (מהדורה ראשונה).
ושמחת בחייך 2 וחצי - 2006.
ושמחת בחייך 3 ס"מ - 2011.
ושמחת בחייך 4 "סניפטס" - 2021
מבין ספריו > סדרת "פתח מילוט"

חלק ראשון - תופת (יצא ב-2007)
חלק שני - הישרדות (יצא ב-2008) תקציר: מנדי גולד מנסה לשכנע את הארי לסייע לו לפרוץ למחשבי הסוכנות. הארי תאב הבצע משתכנע. לאחר שמנדי גולד פורץ למחשבי האן אס איי הוא חושף סרטון של התרסקות מטוס. מהסרטון נראה בבירור כי באן אס איי גרמו להתרסקות באמצעות טכנולוגיה כלשהי. לאחר מכן מתנהל מרדף של סוכני האן אס איי אחרי מנדי גולד, במטרה לחסלו. בו זמנית, אביו של מנדי גולד מפוצץ שיחה אצל הרב והרבנית שוורצברגר בכעס ונעלם. מנדי נלכד על ידי הסוכנות, ונשבה בקסמו של דניס קוי מנטגומרי. חיליק וויס, חברו הטוב ביותר של מנדי, יוצא לארצות הברית לאחר שמנדי מתקשר משם בעיצומו של המרדף אחריו. המטוס של חיליק מתרסק.
חלק שלישי - הפאזל (מחולק לשני חלקים)
הפאזל א (יצא ב-2009) תקציר: חיליק ניצל ברגע האחרון מהמטוס בעזרתו של הפרופסור ג'ורג אליוט ברנהרדט, פרופסור להיסטוריה בעל עבר אפל. הוא מתכנן להשתמש בחיליק כדי להניא את מנדי ממונטגומרי, ואז לעשות בו שימוש כלשהו. קוי מונטגומרי וג'יימס אריקסון נמנו בעבר על לוחמי הטייגסון היפניים, הם היחידים שנותרו לאחר הפצצת האטום. ג'יימס כועס על מונטגומרי, לאחר שמסתבר שהוא היה שתול מטעם האמריקניים. אשתו של ג'יימס נהרגה בהתרסקות מטוס, והוא נושא לאישה את קייקו. זוג חוקרים פרטיים, אוריאל ויוכבד מילר, יוצאים בעקבות חיליק. הם נעזרים באיש מחשבים בשם חזי, שמותקף על ידי חבורת פושעים בהובלת יעקב שניידר, אחד מהלקוחות של הזוג מילר.
הפאזל ב (יצא ב-2009)
מאחורי הקלעים, חלק תוספות שהוצג כמוגש על ידי עורך הסדרה נפתלי שיינמן, יצא ב-2009.